
ΤΜΗΜΑ ΕΓΚΑΤΑΣΤΑΣΕΩΝ – ΕΠΙΚ/ΝΙΩΝ



ΓΝΩΣΤΟΠΟΙΗΣΗ ΛΕΙΤΟΥΡΓΙΑΣ 
ΧΩΡΩΝ ΣΤΑΘΜΕΥΣΗΣ ΑΥΤΟΚΙΝΗΤΩΝ, ΜΟΤΟΣΙΚΛΕΤΩΝ ΚΑΙ ΜΟΤΟΠΟΔΗΛΑΤΩΝ 

ΠΛΗΡΟΦΟΡΙΕΣ – ΝΟΜΟΘΕΣΙΑ - ΔΙΚΑΙΟΛΟΓΗΤΙΚΑ
	Γ Ε Ν Ι Κ Α

	Σύμφωνα με την παρ. 1 του άρθρου 179 του Ν. 4442/2016 (ΦΕΚ 230 Α΄): 

	1.
	Στο πεδίο εφαρμογής της παρούσας εμπίπτουν οι υπαίθριοι και οι στεγασμένοι χώροι στάθμευσης αυτοκινήτων με ενδεικτικούς Κωδικούς Αριθμούς Δραστηριότητας (Κ.Α.Δ.) 52.21.24.02 και 52.21.24.03, καθώς και οι υπαίθριοι και στεγασμένοι χώροι στάθμευσης μοτοσικλετών και μοτοποδηλάτων με ενδεικτικό Κωδικό Αριθμό Δραστηριότητας (Κ.Α.Δ.) 52.21.24.05.

	2.
	Για την έναρξη λειτουργίας υπαίθριου ή στεγασμένου χώρου στάθμευσης αυτοκινήτων, μοτοσικλετών και μοτοποδηλάτων απαιτείται η προηγούμενη γνωστοποίηση σύμφωνα με την Κ.Υ.Α. 315162/12-11-2021 (ΦΕΚ 5273 Β΄). Η γνωστοποίηση περιλαμβάνει τις αναγκαίες πληροφορίες για την ασκούμενη δραστηριότητα και υποβάλλεται από τον φορέα της δραστηριότητας, ο οποίος έχει την αποκλειστική ευθύνη για τα περιλαμβανόμενα σε αυτή στοιχεία.

	3.
	Η γνωστοποίηση υποβάλλεται στην αρμόδια Αρχή του άρθρου 2 της παρούσας αποκλειστικά μέσω του Ο.Π.Σ.-Α.Δ.Ε. του άρθρου 14 του ν. 4442/2016 (Α' 230). Μέχρι την ενεργοποίηση του Ο.Π.Σ.-Α.Δ.Ε. ως προς το τμήμα που αφορά στη γνωστοποίηση των υπαίθριων και στεγασμένων χώρων στάθμευσης αυτοκινήτων, μοτοσικλετών και μοτοποδηλάτων η γνωστοποίηση υποβάλλεται μέσω του ηλεκτρονικού συστήματος www. notifybusiness.gov.gr, το οποίο είναι προσβάσιμο μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), εφόσον υπάρχει τεχνικά η δυνατότητα. Διαφορετικά υποβάλλεται σε έγχαρτη ή ηλεκτρονική μορφή στην αρμόδια Αρχή ή σε οποιοδήποτε Κ.Ε.Π. που λειτουργεί ως Ε.Κ.Ε. σύμφωνα με το άρθρο 7 του ν. 3844/2010 (Α' 63), με θεώρηση ως προς το γνήσιο της υπογραφής αν δεν κατατίθεται από τον φορέα της δραστηριότητας αυτοπροσώπως.

	4.
	Όταν η γνωστοποίηση υποβάλλεται μέσω του Ο.Π.Σ.-Α.Δ.Ε. ή μέσω του ηλεκτρονικού συστήματος www.notifybusiness.gov.gr μέσω της Ενιαίας Ψηφιακής Πύλης της Δημόσιας Διοίκησης (gov.gr, ΕΨΠ) λαμβάνει μοναδικό αριθμό και χρονοσήμανση, που παράγεται από το σύστημα. Το αρχείο με τον μοναδικό αριθμό επέχει θέση αποδεικτικού υποβολής της γνωστοποίησης και δεν απαιτείται πρωτοκόλληση.

	5.
	Κατά την υποβολή της γνωστοποίησης δεν συνυποβάλλεται κανένα δικαιολογητικό. Ο φορέας της δραστηριότητας οφείλει να τηρεί τα δικαιολογητικά του άρθρου 4 της Κ.Υ.Α. 315162/12-11-2021 (ΦΕΚ 5273 Β΄) μαζί με το αποδεικτικό υποβολής της γνωστοποίησης στον χώρο άσκησης της δραστηριότητας.

	6.
	Μετά από την υποβολή της γνωστοποίησης ο φορέας μπορεί να ξεκινήσει τη λειτουργία της δραστηριότητάς του.

	7.
	Η αρμόδια Αρχή του άρθρου 2 της Κ.Υ.Α. 315162/12-11-2021 (ΦΕΚ 5273 Β΄) κοινοποιεί τη γνωστοποίηση αμελλητί και το αργότερο εντός πέντε (5) εργάσιμων ημερών στην οικεία Υπηρεσία του Πυροσβεστικού Σώματος, στην οικεία Υπηρεσία Δόμησης, στην αρμόδια Υπηρεσία Περιβάλλοντος της οικείας Περιφέρειας και στη οικεία ΔΟΥ που υπάγεται η δραστηριότητα, προκειμένου να ασκήσουν τους κατά νόμο προβλεπόμενους ελέγχους. Όταν η γνωστοποίηση υποβάλλεται μέσω ηλεκτρονικού συστήματος η κοινοποίηση γίνεται ηλεκτρονικά μέσω του Ο.Π.Σ.-Α.Δ.Ε. ή μέσω του ηλεκτρονικού συστήματος www.notifybusiness.gov.gr ή μέσω ηλεκτρονικού ταχυδρομείου χωρίς να απαιτείται η έκδοση διαβιβαστικού εγγράφου για τον σκοπό αυτόν.

	8.
	Η αδειοδότηση κάθε συμπληρωματικής εγκατάστασης για τους στεγασμένους χώρους στάθμευσης αυτοκινήτων, μοτοσικλετών και μοτοποδηλάτων, των άρθρων 19, 20 και 22 του Π.Δ. 455/1976 (ΦΕΚ 169 Α΄), πραγματοποιείται χωριστά και ανεξάρτητα από την γνωστοποίηση του σταθμού στεγασμένου χώρου στάθμευσης αυτοκινήτων, μοτοσικλετών και μοτοποδηλάτων και σύμφωνα με την εκάστοτε ισχύουσα νομοθεσία.

	ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ & ΤΗΡΗΣΗ ΦΑΚΕΛΟΥ

	Σύμφωνα με το άρθρο 4 της Κ.Υ.Α. 315162/12-11-2021 (ΦΕΚ 5273 Β΄), πριν από την υποβολή της γνωστοποίησης ο φορέας της δραστηριότητας υποχρεούται να έχει συγκεντρώσει και να τηρεί στον χώρο άσκησης της δραστηριότητάς του, διαθέσιμα για κάθε έλεγχο, τα ακόλουθα δικαιολογητικά, ανά περίπτωση:

	Α. Για τους υπαίθριους χώρους στάθμευσης αυτοκινήτων, μοτοσικλετών και μοτοποδηλάτων


	Δ Ι Κ Α Ι Ο Λ Ο Γ Η Τ Ι Κ Α:
	ΚΑΤΑΤΕΘΗΚΕ ΜΕ
ΤΗΝ ΑΙΤΗΣΗ
	ΝΑ ΑΝΑΖΗΤΗΘΕΙ ΥΠΗΡΕΣΙΑΚΑ
	ΔΕΝ ΑΠΑΙΤΕΙΤΑΙ

	1.
	Εκτύπωση προσωποποιημένης πληροφόρησης από το myAADE στην οποία θα εμφανίζεται η ημερομηνία έναρξης του υπαίθριου χώρου στάθμευσης.
	
	
	

	2.
	Βεβαίωση χώρου κύριας χρήσης από ιδιώτη μηχανικό κατά την παρ. 8 του άρθρου 107 του Ν. 4495/2017, περί πολεοδομικής νομιμότητας, στην οποία αναγράφεται:
Α. η ακριβής θέση του ακινήτου,
Β. το συνολικό εμβαδόν του κύριου χώρου μετά των παραρτημάτων αυτού &
Γ. η βεβαίωση χρήσης γης από την οικεία Υπηρεσία Δόμησης (ΥΔΟΜ) και βεβαιώνεται ρητά ότι ο χώρος:
i. είναι νομίμως υφιστάμενος αναφορικά με την κατασκευή και τη χρήση ως υπαίθριος χώρος στάθμευσης αυτοκινήτων, μοτοσικλετών και μοτοποδηλάτων &
ii. πληροί όλες τις προϋποθέσεις για να λειτουργήσει ως υπαίθριος χώρος στάθμευσης αυτοκινήτων, μοτοσικλετών και μοτοποδηλάτων, σύμφωνα με τον ισχύοντα οικοδομικό και κτιριοδομικό κανονισμό, τον κανονισμό πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις κτιριολογικές προδιαγραφές της ειδικής για τη δραστηριότητα νομοθεσίας.

Η ανωτέρω βεβαίωση συνοδεύεται από:
Α. αντίγραφα όλων των δημόσιων εγγράφων περί της πολεοδομικής νομιμότητας (οικοδομική άδεια, αναθεώρηση ή ενημέρωση οικοδομικής άδειας, έγκριση εργασιών δόμηση μικρής κλίμακας, απόφαση εξαίρεσης από την κατεδάφιση, άδεια νομιμοποίησης, βεβαίωση περαίωσης της διαδικασίας υπαγωγής σε διατάξεις αναστολής επιβολής κυρώσεων ή βεβαίωση εξόφλησης ποσού 30% του ενιαίου ειδικού προστίμου κ.λπ.),
Β. αντίγραφα εγκεκριμένων κατόψεων του χώρου που πρόκειται να λειτουργήσει η δραστηριότητα υπαίθριου χώρου στάθμευσης αυτοκινήτων, μοτοσικλετών και μοτοποδηλάτων, στα οποία αποτυπώνονται όλοι οι χώροι της. Εφόσον λόγω κτιριολογικών προδιαγραφών είναι απαραίτητη η απεικόνιση επιπρόσθετων στοιχείων επί των ανωτέρω εγκεκριμένων σχεδίων, είναι δυνατή η αποτύπωση αυτών στα ανωτέρω αντίγραφα με ευθύνη του ιδιώτη μηχανικού ή η σύνταξη νέου σχεδίου που θα συνοδεύει το ανωτέρω αντίγραφο. Τα αντίγραφα των εγκεκριμένων κατόψεων προέρχονται είτε από το πληροφοριακό σύστημα έκδοσης οικοδομικών αδειών e-Άδειες, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της ΥΔΟΜ, ανάλογα με το είδος της νομιμοποιητικής πράξης της ανωτέρω περίπτωσης (Α) (ηλεκτρονικής ή έντυπης).
	
	
	

	3.
	Υπεύθυνη δήλωση του Ν. 1599/1986 του φορέα της δραστηριότητας ότι έχει το δικαίωμα χρήσης και εκμετάλλευσης του οικοπέδου ή γηπέδου για τη λειτουργία ως υπαίθριος χώρος στάθμευσης αυτοκινήτων, μοτοσικλετών και μοτοποδηλάτων.
	
	
	

	4.
	Έγκριση κυκλοφοριακής σύνδεσης σύμφωνη με τους όρους και τις προϋποθέσεις του Β.Δ. 465/1970 στην περίπτωση που ο σταθμός ιδρύεται σε περιοχή εκτός εγκεκριμένου σχεδίου πόλεως.
	
	
	

	5.
	Υπεύθυνη Δήλωση του αρμόδιου κατά νόμο μηχανικού ότι η εγκεκριμένη κυκλοφοριακή σύνδεση της δραστηριότητας υλοποιήθηκε σύμφωνα με τα εγκεκριμένα σχέδια αυτής. 
	
	
	

	6.
	Τεχνική έκθεση αρμόδιου κατά νόμο μηχανικού στην οποία περιγράφεται:
Α. η διάταξη του χώρου,
Β. ο εξοπλισμός του,
Γ. οι προδιαγραφές, 
Δ. οι ηλεκτρολογικές εγκαταστάσεις & 
Ε. τα πρότυπα που ακολουθήθηκαν και οι πρακτικές που υιοθετήθηκαν.

Η τεχνική έκθεση συνοδεύεται από:
I. κατόψεις των χώρων του σταθμού στις οποίες αποτυπώνονται:
· Η γενική και λειτουργική διάταξη του σταθμού (π.χ. είσοδοι-έξοδοι του σταθμού, οι διάδρομοι προσπέλασης, οι χώροι στάθμευσης, ράμπες και «σκάφες», κ.λπ.), η περίφραξή του καθώς επίσης οι βοηθητικοί χώροι του σταθμού (όπως οικίσκος γραφείο κίνησης, κ.λπ.).
· Η σήμανση του σταθμού η οποία περιλαμβάνει την κατακόρυφη και οριζόντια σήμανση, τόσο στις εισόδους-εξόδους του σταθμού, όσο και μέσα στον σταθμό (δηλαδή βέλη πορείας οχημάτων, προειδοποιητικές πινακίδες, ηχητική σήμανση και όποιο άλλο μέσο απαιτείται για την ενημέρωση και καθοδήγηση των χρηστών).
· Οι ηλεκτρολογικές εγκαταστάσεις του σταθμού σε περίπτωση που ο σταθμός λειτουργεί μετά τις 18:00.
II. τοπογραφικό της περιοχής, επί του οποίου σημειώνονται:
· τα σημεία ενδιαφέροντος και
· οι αποστάσεις του υπαίθριου χώρου στάθμευσης των αυτοκινήτων, μοτοσικλετών και μοτοποδηλάτων από αυτά,
για τη διαπίστωση της τήρησης των ελάχιστων αποστάσεων ασφαλείας, σύμφωνα τους ειδικούς όρους χωροθέτησης, που υπάρχουν στη νομοθεσία περί υπαίθριων χώρων στάθμευσης. 

Το τοπογραφικό και οι κατόψεις μπορούν να προέρχονται είτε από το πληροφοριακό σύστημα έκδοσης οικοδομικών αδειών e-Άδειες, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της Υπηρεσίας Δόμησης (ΥΔΟΜ) ανάλογα με το είδος της νομιμοποιητικής πράξης (που περιγράφεται στο εδάφιο 2.ΙΙ, του άρθρου 4, της Κ.Υ.Α. 315162/12-11-2021 (ΦΕΚ 5273 Β΄), εφόσον περιέχουν τις ανωτέρω πληροφορίες.

Στην τεχνική έκθεση βεβαιώνεται από τον αρμόδιο κατά νόμο μηχανικό ότι η δραστηριότητα είναι σύμφωνη με το Π.Δ. 455/1976 (ΦΕΚ 169 Α΄)και τα κατά περίπτωση διατάγματα.
	
	
	

	7.
	Απόφαση υπαγωγής στις Πρότυπες Περιβαλλοντικές Δεσμεύσεις (Π.Π.Δ.), σύμφωνα με τις διατάξεις της Κ.Υ.Α. οικ. 170078/2013 (ΦΕΚ 2507 Β΄) ή έγκριση περιβαλλοντικών όρων (ΑΕΠΟ) από την αρμόδια Υπηρεσία σύμφωνα με την υπό στοιχείο Υ.Α. ΔΙΠΑ/οικ. 37674/2016 (ΦΕΚ 2471 Β΄). 
	
	
	

	8.
	Υπεύθυνη δήλωση του Ν. 1599/1986 του αρμόδιου κατά νόμο μηχανικού ότι στον σταθμό έχουν τοποθετηθεί ένας (1) πυροσβεστήρας ανά δέκα (10) θέσεις στάθμευσης τουλάχιστον έξι (6) κιλών.
	
	
	

	9.
	Υπεύθυνη δήλωση του προμηθευτή των πυροσβεστήρων του σταθμού για την προμήθεια του απαραίτητου αριθμού πυροσβεστήρων [ένας (1) πυροσβεστήρας ανά δέκα (10) θέσεις στάθμευσης] τουλάχιστον έξι (6) κιλών.
	
	
	

	10.
	Αποδεικτικό καταβολής του αντιτίμου του παράβολου του άρθρου 7 της Κ.Υ.Α. 315162/12-11-2021 (ΦΕΚ 5273 Β΄).
	
	
	

	Β. Για τους στεγασμένους χώρους στάθμευσης αυτοκινήτων, μοτοσικλετών και μοτοποδηλάτων


	Δ Ι Κ Α Ι Ο Λ Ο Γ Η Τ Ι Κ Α:
	ΚΑΤΑΤΕΘΗΚΕ ΜΕ
ΤΗΝ ΑΙΤΗΣΗ
	ΝΑ ΑΝΑΖΗΤΗΘΕΙ ΥΠΗΡΕΣΙΑΚΑ
	ΔΕΝ ΑΠΑΙΤΕΙΤΑΙ

	1.
	Εκτύπωση προσωποποιημένης πληροφόρησης από το myAADE στην οποία θα εμφανίζεται η ημερομηνία έναρξης του στεγασμένου χώρου στάθμευσης.
	
	
	

	2.
	Βεβαίωση χώρου κύριας χρήσης από ιδιώτη μηχανικό κατά την παρ. 8 του άρθρου 107 του Ν. 4495/2017, περί πολεοδομικής νομιμότητας, στην οποία αναγράφεται:
Α. η ακριβής θέση του ακινήτου,
Β. το συνολικό εμβαδόν του κύριου χώρου μετά των παραρτημάτων αυτού &
Γ. η βεβαίωση χρήσης γης από την οικεία Υπηρεσία Δόμησης (ΥΔΟΜ) και βεβαιώνεται ρητά ότι ο χώρος:
i. είναι νομίμως υφιστάμενος αναφορικά με την κατασκευή και τη χρήση ως στεγασμένος χώρος στάθμευσης αυτοκινήτων, μοτοσικλετών και μοτοποδηλάτων &
ii. πληροί όλες τις προϋποθέσεις για να λειτουργήσει ως στεγασμένος χώρος στάθμευσης αυτοκινήτων, μοτοσικλετών και μοτοποδηλάτων, σύμφωνα με τον ισχύοντα οικοδομικό και κτιριοδομικό κανονισμό, τον κανονισμό πυροπροστασίας, τις εκάστοτε ισχύουσες γενικές και ειδικές πολεοδομικές διατάξεις, καθώς και τις κτιριολογικές προδιαγραφές της ειδικής για τη δραστηριότητα νομοθεσίας.

Η ανωτέρω βεβαίωση συνοδεύεται από:
Α. αντίγραφα όλων των δημόσιων εγγράφων περί της πολεοδομικής νομιμότητας (οικοδομική άδεια, αναθεώρηση ή ενημέρωση οικοδομικής άδειας, έγκριση εργασιών δόμηση μικρής κλίμακας, απόφαση εξαίρεσης από την κατεδάφιση, άδεια νομιμοποίησης, βεβαίωση περαίωσης της διαδικασίας υπαγωγής σε διατάξεις αναστολής επιβολής κυρώσεων ή βεβαίωση εξόφλησης ποσού 30% του ενιαίου ειδικού προστίμου κ.λπ.),
Β. αντίγραφα εγκεκριμένων κατόψεων του χώρου που πρόκειται να λειτουργήσει η δραστηριότητα στεγασμένου χώρου στάθμευσης αυτοκινήτων, μοτοσικλετών και μοτοποδηλάτων, στα οποία αποτυπώνονται όλοι οι χώροι της. Εφόσον λόγω κτιριολογικών προδιαγραφών είναι απαραίτητη η απεικόνιση επιπρόσθετων στοιχείων επί των ανωτέρω εγκεκριμένων σχεδίων, είναι δυνατή η αποτύπωση αυτών στα ανωτέρω αντίγραφα με ευθύνη του ιδιώτη μηχανικού ή η σύνταξη νέου σχεδίου που θα συνοδεύει το ανωτέρω αντίγραφο. Τα αντίγραφα των εγκεκριμένων κατόψεων προέρχονται είτε από το πληροφοριακό σύστημα έκδοσης οικοδομικών αδειών e-Άδειες, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της ΥΔΟΜ, ανάλογα με το είδος της νομιμοποιητικής πράξης της ανωτέρω περίπτωσης (Α) (ηλεκτρονικής ή έντυπης).
	
	
	

	3.
	Υπεύθυνη δήλωση του Ν. 1599/1986 του φορέα της δραστηριότητας ότι έχει το δικαίωμα χρήσης και εκμετάλλευσης του οικοπέδου ή γηπέδου για τη λειτουργία ως στεγασμένος χώρος στάθμευσης αυτοκινήτων, μοτοσικλετών και μοτοποδηλάτων.
	
	
	

	4.
	Έγκριση κυκλοφοριακής σύνδεσης σύμφωνη με τους όρους και τις προϋποθέσεις του Β.Δ. 465/1970 στην περίπτωση που ο σταθμός ιδρύεται σε περιοχή εκτός εγκεκριμένου σχεδίου πόλεως.
	
	
	

	5.
	Υπεύθυνη Δήλωση του αρμόδιου κατά νόμο μηχανικού ότι η εγκεκριμένη κυκλοφοριακή σύνδεση της δραστηριότητας υλοποιήθηκε σύμφωνα με τα εγκεκριμένα σχέδια αυτής. 
	
	
	

	6.
	Τεχνική έκθεση αρμόδιου κατά νόμο μηχανικού στην οποία περιγράφεται:
Α. η διάταξη του χώρου,
Β. ο εξοπλισμός του,
Γ. οι προδιαγραφές, 
Δ. οι ηλεκτρολογικές εγκαταστάσεις & 
Ε. τα πρότυπα που ακολουθήθηκαν και οι πρακτικές που υιοθετήθηκαν.

Η τεχνική έκθεση συνοδεύεται από:
I. κατόψεις των χώρων του σταθμού στις οποίες αποτυπώνονται:
· όλοι οι όροφοι του κτιρίου που απαρτίζουν τον σταθμό, 
· η κυκλοφοριακή διάταξη του σταθμού μαζί με τους διαδρόμους κυκλοφορίας, 
· η θέση του γραφείου του σταθμού και των βοηθητικών χώρων, 
· το πλάτος κεκλιμένου επιπέδου και η ακτίνα καμπυλότητας αυτού, 
· οι θέσεις των υποστυλωμάτων, 
· οι υφιστάμενες ηλεκτρομηχανολογικές εγκαταστάσεις, 
· τα σημεία πρόσβασης, 
· ο χώρος υποδοχής προσωρινής αναμονής οχημάτων, 
· οι εγκαταστάσεις των εκδοτηρίων εισιτηρίων και ταμείων (εφόσον υπάρχουν), 
· η σήμανση του σταθμού η οποία περιλαμβάνει την κατακόρυφη και οριζόντια σήμανση, τόσο στις εισόδους-εξόδους του σταθμού, όσο και μέσα στον σταθμό (δηλαδή βέλη πορείας οχημάτων, προειδοποιητικές πινακίδες, ηχητική σήμανση και όποιο άλλο μέσο απαιτείται για την ενημέρωση και καθοδήγηση των χρηστών).
II. τοπογραφικό της περιοχής, επί του οποίου σημειώνονται:
· τα σημεία ενδιαφέροντος και
· οι αποστάσεις του στεγασμένου χώρου στάθμευσης των αυτοκινήτων, μοτοσικλετών και μοτοποδηλάτων από αυτά,
για τη διαπίστωση της τήρησης των ελάχιστων αποστάσεων ασφαλείας, σύμφωνα τους ειδικούς όρους χωροθέτησης, που υπάρχουν στη νομοθεσία περί υπαίθριων χώρων στάθμευσης. 

Το τοπογραφικό και οι κατόψεις μπορούν να προέρχονται είτε από το πληροφοριακό σύστημα έκδοσης οικοδομικών αδειών e-Άδειες, είτε από το πληροφοριακό σύστημα δηλώσεων αυθαιρέτων, είτε από το έντυπο αρχείο της Υπηρεσίας Δόμησης (ΥΔΟΜ) ανάλογα με το είδος της νομιμοποιητικής πράξης (που περιγράφεται στο εδάφιο 2.Ι, του άρθρου 4, της Κ.Υ.Α. 315162/12-11-2021 (ΦΕΚ 5273 Β΄), εφόσον περιέχουν τις ανωτέρω πληροφορίες.

Στην τεχνική έκθεση βεβαιώνεται από τον αρμόδιο κατά νόμο μηχανικό ότι η δραστηριότητα είναι σύμφωνη με το Π.Δ. 455/1976 (ΦΕΚ 169 Α΄)και τα κατά περίπτωση διατάγματα.
	
	
	

	7.
	Γνωμοδότηση της αρμόδιας Υπηρεσίας (Διεύθυνση Οδικών Υποδομών Γ.Γ. Υποδομών για την Αττική/οικεία Περιφέρεια για εκτός Αττικής) για τους στεγασμένους σταθμούς μεγάλου μεγέθους.
	
	
	

	8.
	Βεβαίωση του τμήματος Μητροπολιτικού Σχεδιασμού Αθήνας-Αττικής της Διεύθυνσης Σχεδιασμού Μητροπολιτικών Αστικών και Περιαστικών Περιοχών της Γενικής Γραμματείας Χωρικού Σχεδιασμού και Αστικού Περιβάλλοντος για σταθμούς μεγάλου μεγέθους που χωροθετούνται εντός του λεκανοπεδίου Αττικής.
	
	
	

	9.
	Απόφαση υπαγωγής στις Πρότυπες Περιβαλλοντικές Δεσμεύσεις (Π.Π.Δ.), σύμφωνα με τις διατάξεις της Κ.Υ.Α. οικ. 170078/2013 (ΦΕΚ 2507 Β΄) ή έγκριση περιβαλλοντικών όρων (ΑΕΠΟ) από την αρμόδια Υπηρεσία σύμφωνα με την υπό στοιχείο Υ.Α. ΔΙΠΑ/οικ. 37674/2016 (ΦΕΚ 2471 Β΄). 
	
	
	

	10.
	Πιστοποιητικό ενεργητικής πυροπροστασίας από την οικεία Πυροσβεστική Υπηρεσία σύμφωνα με το άρθρο 21 του Π.Δ. 455/1976 (ΦΕΚ 169 Α΄).
	
	
	

	11.
	Αποδεικτικό καταβολής του αντιτίμου του παράβολου του άρθρου 7 της Κ.Υ.Α. 315162/12-11-2021 (ΦΕΚ 5273 Β΄).
	
	
	




	ΠΡΟΣΘΕΤΕΣ ΠΛΗΡΟΦΟΡΙΕΣ - ΔΙΕΥΚΡΙΝΙΣΕΙΣ:

	
	· Όπου στα ανωτέρω δικαιολογητικά απαιτείται υπογραφή μηχανικού αυτή γίνεται ψηφιακά και με ημερομηνία πριν την ημερομηνία γνωστοποίησης. 
· Μετά από την υποβολή της γνωστοποίησης ο φορέας μπορεί να ξεκινήσει τη λειτουργία της δραστηριότητάς του. 
· Μετά από την υποβολή της γνωστοποίησης ο φορέας της δραστηριότητας υποχρεούται εκτός των δικαιολογητικών του παρόντος άρθρου να έχει στο χώρο άσκησης της δραστηριότητας και να είναι διαθέσιμα σε κάθε έλεγχο και τα ακόλουθα: 
α. Αντίγραφο της γνωστοποίησης 
β. Βεβαίωση Καταχώρησης του χώρου στάθμευσης στο Ψηφιακό Μητρώο του Υπ.Υ.Με σύμφωνα με την Υ.Α. 59388/940/2020 (ΦΕΚ 5407 Β΄). 
· Ειδικά ως προς τις υφιστάμενες δραστηριότητες της παρ. 1 του άρθρου 188 του Ν. 4442/2016 (Α' 230), εφόσον μεσολαβήσει μεταβολή στοιχείου, το υπ' αριθ. 2Α/2Β του άρθρου 4 της Κ.Υ.Α. 315162/12-11-2021 (ΦΕΚ 5273 Β΄) δικαιολογητικό δεν αναζητείται, δηλαδή η «Βεβαίωση κύριας χρήσης από ιδιώτη Μηχανικό».
· Αν πρόκειται να μεταβληθούν τα στοιχεία της γνωστοποίησης λειτουργίας της δραστηριότητας, ο φορέας της δραστηριότητας υποχρεούται σε προηγούμενη γνωστοποίηση της επιδιωκόμενης μεταβολής. Η διαδικασία που ακολουθείται για υποβολή της γνωστοποίησης των στοιχείων που πρόκειται να μεταβληθούν, είναι η ίδια με τη διαδικασία αρχικής γνωστοποίησης που περιγράφεται στο άρθρο 3 της Κ.Υ.Α. 315162/12-11-2021 (ΦΕΚ 5273 Β΄).
· Ειδικά αν η μεταβολή συνίσταται σε αλλαγή του φορέα της δραστηριότητας, σύμφωνα με το άρθρο 9 του Ν. 4442/2016 (ΦΕΚ 230 Α΄), ο παλαιός και ο νέος φορέας της δραστηριότητας προβαίνουν ο καθένας σε γνωστοποίηση της μεταβολής εντός 10 ημερών από την αλλαγή. Η γνωστοποίηση αφορά μόνο τις πληροφορίες σχετικά με τον φορέα της δραστηριότητας. Τα δικαιολογητικά που συνδέονται με το πρόσωπο του φορέα της δραστηριότητας εκδίδονται στο πρόσωπο του νέου φορέα. 
· Σε περίπτωση παύσης της λειτουργίας της δραστηριότητας στον χώρο όπου ασκείται, ο φορέας της δραστηριότητας προβαίνει σε γνωστοποίηση της παύσης. Για την υποβολή της γνωστοποίησης παύσης λειτουργίας ακολουθείται αναλόγως η διαδικασία της αρχικής γνωστοποίησης που περιγράφεται στο άρθρο 3 της Κ.Υ.Α. 315162/12-11-2021 (ΦΕΚ 5273 Β΄).
· Σε περίπτωση μεταβολής του τόπου άσκησης της δραστηριότητας, ο φορέας υποχρεούται να υποβάλει νέα γνωστοποίηση για τον νέο χώρο άσκησης της δραστηριότητας.
· Παράβολο. Ο φορέας της οικονομικής δραστηριότητας προμηθεύεται το παράβολο ηλεκτρονικά μέσω της εφαρμογής e-παράβολο & καταβάλει το αντίτιμο του παράβολου πριν την υποβολή της γνωστοποίησης, προκειμένου να συμπληρώσει το σχετικό πεδίο στη φόρμα της γνωστοποίησης και τηρεί το αποδεικτικό καταβολής μαζί με τα λοιπά δικαιολογητικά στον χώρο άσκησης της δραστηριότητας: 
α. Για την υποβολή αρχικής γνωστοποίησης υπαίθριου χώρου στάθμευσης αυτοκινήτων, μοτοσικλετών και μοτοποδηλάτων απαιτείται η προηγούμενη καταβολή παράβολου σύμφωνα με τα άρθρα 11 και 176 του Ν. 4442/2016 (ΦΕΚ 230 Α΄), το οποίο ορίζεται στο ποσό των 100,00 €. 
β. Για την υποβολή αρχικής γνωστοποίησης στεγασμένου χώρου στάθμευσης αυτοκινήτων, μοτοσικλετών και μοτοποδηλάτων απαιτείται η προηγούμενη καταβολή παράβολου σύμφωνα με τα άρθρα 11 και 176 του Ν. 4442/2016 (ΦΕΚ 230 Α΄), το οποίο ορίζεται στο ποσό των 200,00 €. 
γ. Δεν απαιτείται η καταβολή παραβόλου (0,00 €) για γνωστοποίηση : 
· παύσης λειτουργίας, 
· αλλαγής φορέα ή 
· μεταβολής άλλου γνωστοποιηθέντος στοιχείου !! ΠΛΗΝ ΤΟΥ ΤΟΠΟΥ ΑΣΚΗΣΗΣ ΔΡΑΣΤΗΡΙΟΤΗΤΑΣ !!  




	ΠΑΡΑΒΑΣΕΙΣ & ΠΡΟΣΤΙΜΑ

	Στην περίπτωση που διαπιστώνεται παράβαση ως προς τη γνωστοποίηση της Κ.Υ.Α. 315162/12-11-2021 (ΦΕΚ 5273 Β΄), επιβάλλονται αθροιστικά σε βάρος του φορέα της δραστηριότητας οι κυρώσεις της παρ. 1 του άρθρου 15 του Ν. 4442/2016 (ΦΕΚ 230 Α΄).

	1.
	Παράλειψη αρχικής γνωστοποίησης πριν από την έναρξη λειτουργίας (αρχική γνωστοποίηση) 
	7.500,00 €

	2.
	Παράλειψη γνωστοποίησης μεταβολής στοιχείων ή παροχή αναληθών ή ανακριβών ή ελλιπών στοιχείων κατά τη γνωστοποίηση
	150,00 €
(για κάθε στοιχείο)

	3.
	Παράλειψη γνωστοποίησης της αλλαγής φορέα
	5.000,00 € 
(κατά το ήμισυ 
ανά φορέα)

	4.
	Έλλειψη των κατά περίπτωση δικαιολογητικών του άρθρου 4 της Κ.Υ.Α. 315162/12-11-2021 (ΦΕΚ 5273 Β΄)
	500,00 € 
(για κάθε δικαιολογητικό)

	5.
	Διακινδύνευση ή πρόκληση βλάβης στο δημόσιο συμφέρον κατά την άσκηση της δραστηριότητας 
	2.000,00 €

	6.
	Άσκηση δραστηριότητας κατά παράβαση της Κ.Υ.Α. 315162/12-11-2021 (ΦΕΚ 5273 Β΄), (διάρκεια παράβασης) 
	500,00 € / έτος
(ανώτερο όριο 2.500,00 €)

	*
	Τα πρόστιμα για τους υπαίθριους χώρους στάθμευσης αυτοκινήτων, μοτοσικλετών και μοτοποδηλάτων μειώνονται κατά τριάντα τοις εκατό (30%) σε σχέση με τα πρόστιμα που επιβάλλονται για τους στεγασμένους χώρους στάθμευσης αυτοκινήτων, μοτοσικλετών και μοτοποδηλάτων.
	Πρόστιμα Υπαίθριων ↓ 30% σε σχέση με τα πρόστιμα Στεγασμένων

	**
	Τα ανωτέρω πρόστιμα (1 έως 6) προσαυξάνονται κατά 30% σε κάθε περίπτωση υποτροπής για την ίδια παράβαση εντός τριών (3) ετών από την αρχική παράβαση.
	↑ 30%

	***
	Το πρόστιμο που προκύπτει από τους ανωτέρω υπολογισμούς (1 έως 6) μειώνεται κατά 30%, εφόσον ο φορέας συμμορφώνεται εντός της ταχθείσας προθεσμίας.
	↓ 30%

	!
	· Αναφορικά με τις παραβάσεις, όπως αυτές αποτυπώνονται στην έκθεση ελέγχου, ο φορέας δραστηριότητας μπορεί να εκφράσει τις απόψεις του, μετά από σχετική κλήση σε ακρόαση που οφείλει να του αποστείλει η αρμόδια Αρχή του άρθρου 2 της Κ.Υ.Α. 315162/12-11-2021 (ΦΕΚ 5273 Β΄), σύμφωνα με το άρθρο 6 του Κώδικα Διοικητικής Διαδικασίας. Εφόσον οι απόψεις του φορέα κριθούν βάσιμες, διαγράφεται η παράβαση και δεν επιβάλλεται το, κατά περίπτωση, πρόστιμο. Στην περίπτωση όμως που οι απόψεις του φορέα δεν κριθούν βάσιμες και απορριφθούν αιτιολογημένα, ή υποβληθούν εκπρόθεσμα μετά την πάροδο των τιθέμενων προθεσμιών, εκδίδεται απόφαση περί επιβολής του προστίμου. 
· Το ανώτατο όριο προστίμου σε κάθε περίπτωση καθορίζεται στις 20.000 €.
· Οι κυρώσεις της παρούσας δεν εφαρμόζονται στην περίπτωση μη τήρησης στον χώρο της δραστηριότητας της Βεβαίωσης Καταχώρησης στο Ψηφιακό Μητρώο του Υπουργείου Υποδομών και Μεταφορών σύμφωνα με την Υ.Α. 59388/940/2020 (Β’ 5407). Σε αυτή την περίπτωση επιβάλλονται οι κυρώσεις της ειδικής επί του ανωτέρω θέματος νομοθεσίας. 
· Τα πρόστιμα επιβάλλονται πλέον των πιθανών λοιπών κυρώσεων της ισχύουσας νομοθεσίας για τους όρους και τις προϋποθέσεις λειτουργίας των υπαίθριων και στεγασμένων χώρων στάθμευσης αυτοκινήτων, μοτοσικλετών και μοτοποδηλάτων. 
· Η διαπίστωση παράβασης επιμέρους όρων της κείμενης νομοθεσίας για τη λειτουργία της δραστηριότητας πλην των σχετικών με τη γνωστοποίηση του άρθρου 8 της Κ.Υ.Α. 315162/12-11-2021 (ΦΕΚ 5273 Β΄), επισύρει τις κυρώσεις που προβλέπονται από τις εκάστοτε ισχύουσες διατάξεις περί ορθής λειτουργίας των υπαίθριων και στεγασμένων χώρων στάθμευσης αυτοκινήτων, μοτοσικλετών και μοτοποδηλάτων. 
· Η παρούσα εφαρμόζεται μόνο για δραστηριότητες των οποίων η λειτουργία εκκινεί ή μεταβάλλεται με το σύστημα της γνωστοποίησης.



image1.emf

